Source: https://www.prosport.ro/fotbal-intern/liga-1/exclusiv-detalii-despre-cele-trei-oferte-primite-de-ieseni-pentru-qaka-avantajul-fcsb-ului-si-pretentia-pe-care-o-au-mai-nou-oficialii-clubului-csm-poli-17195322
Timestamp: 2019-10-21 07:24:56+00:00

Document:
EXCLUSIV | Detalii despre cele trei oferte primite de ieșeni pentru Qaka. Avantajul FCSB-ului și pretenția pe care o au, mai nou, oficialii clubului CSM Poli - Prosport
EXCLUSIV | Detalii despre cele trei oferte primite de ieșeni pentru Qaka. Avantajul FCSB-ului și pretenția pe care o au, mai nou, oficialii clubului CSM Poli
Autor: Narcis Pohoata Publicat: 06 May. 2018, 15:23 Actualizat: 10 May. 2018, 18:55 Liga 1
FCSB, CS U Craiova și Real Zaragoza sunt cele trei clubului care și-l dispută în acest moment pe mijlocașul albanez al echipei CSM Poli Iași, Kamer Qaka (23 de ani). Cele trei grupări sunt singurele care au trimis oferte scrise pe adresa clubului din Copou, iar oficialii analizează cu atenție toate variantele, înainte de a lua decizia finală.
La prima vedere, FCSB are cele mai mari șanse să-l ia pe Qaka, și asta pentru faptul că Gigi Becali s-a angajat să vireze toată suma de bani în contul Iașului la semnarea contractului. În plus, FCSB oferă și TVA pe lângă cei 320.000 de euro, în timp ce Craiova și Zaragoza nu au pomenit de TVA în contract.
ProSport vă oferă, în exclusivitate, detalii despre toate cele trei oferte scrise și primite de CSM Poli Iași pentru Qaka:
– FCSB: 320.000 de euro plus TVA și 10 la sută dintr-un transfer ulterior, suma totală ajunge la aproximativ 400.000 de euro. FCSB plătește toată suma în momentul semnării contractului.
– CS U Craiova: 300.000 de euro fără TVA și 20 la sută dintr-un transfer ulterior. 150.000 de euro la semnarea contractului, 150.000 de euro după alte câteva luni.
– Real Zaragoza: 300.000 de euro fără TVA și 30 la sută dintr-un transfer ulterior. 100.000 de euro plătiți în luna iulie, 200.000 de euro în luna decembrie.
Ieșenii vor mai mult de la FCSB
Oficialii ieșeni par interesați să accepte oferta de la FCSB pentru Qaka, și asta pentru că echipa lui Gigi Becali oferă și TVA, dar și banii la semnarea contractului. Iar asta contează mult, în condițiile în care ieșenii traversează o perioadă de criză financiară, dar și de incertitudine.
FCSB oferă 320.000 de euro plus TVA, adică ceva mai puțin de 400.000 de euro, dar ieșenii încearcă să-l convingă pe Becali să ofere mai mult. Adică suma totală să ajungă la cel puțin 400.000 de euro, iar procentul dintr-un transfer ulterior să crească de la 10 la sută la cel puțin 20 la sută.
„Nu am bătut palma cu nimeni de la FCSB pentru Qaka, jucătorul este al nostru. Avem trei oferte oficiale pe adresa clubului și le vom analiza. Dacă ar fi după mine, aș accepta oferta clubului spaniol, pentru că sunt 30 la sută dintr-un transfer ulterior. Cum Zaragoza are șanse să promoveze în Primera Divizion, sunt șanse mari ca în câțiva ani jucătorul să fie vândut pe o sumă mult mai mare, iar clubul nostru ar putea beneficia de o sumă importantă”, a declarat președintele Adrian Ambrosie.
27 de meciuri, dintre care 25 ca titular, și niciun gol sunt cifrele lui Kamer Qaka la CSM Poli Iași în acest sezon
CSM Poli Iași și FCSB joacă luni seară, de la ora 20:45, în Copou, în cadrul etapei a 8-a a play-off-ului Ligii 1 Betano. Bucureștenii au căzut pe locul 2 după victoria de sâmbătă seară a CFR-ului cu Craiova, în timp ce ieșenii sunt pe ultima poziție, pe 6.
Ultimele informații despre starea lui Aurică Beldeanu, anunțate de CS U Craiova. Fostul fotbalist, ironie pentru Cicâldău de pe patul de spital :)
Tags: cs u craiovacsm poli iasifcsbKamer QakaReal Zaragoza

References: CSM 
 CSM 
 CSM 
 CSM 
 CSM 

CSM